text: Fyrstu viðtøkurnar fyri haruskjóting í Trongisvági
text: #000000
text: Ónsdagin hin 11. august 2021 bleiv jeg kontaktaður av Eyðfinn Magnussen, sum visti um eina haru ið fyrr um dagin var blivin fanga norðuri í Streymnesi av Knút Jakobsen. Hetta var sjálvandi tí, at okur í klappjaktini altíð eru áhugaðir í at fáa nýggj harugen suður fyri at mótvirka innalvi.
text: #000002
text: Jeg var sjálvur staddur í Danmark, men ringdi beinaveg til Knút sum fortaldi mær, at hann fyrr um dagin hevði verið á fjallið fyri framman, fremra parti, og tá gingið seg fram á ein lítlan haruunga sum honum eydnaðist at fanga. Jeg lovaði honum at ringja eitt sindur runt og finna eina loysn, so ungin kundi fáast suður og sleppast upp her í Trongisvági. Hanus bjóðaði seg til at koyra norður eftur unganum, fáa hann suður til Havnar og umborð á Smyril seinni um kvøldi. Magni, okra SSL maður, skuldi so samstundis boða manningini á Smyrli frá og fixa øll flutningsloyvir, ið kravdust. Haruungin lendi so á Krambatanga umkring midnátt, har Magni sjálvur stóð klárur og tók ímóti.
text: #000003
text: Dagin eftir fóru so syskinabørnini Magni og Niels Gunnar vestur undir Nakkin og sleptu unganum innar í eina holu sum Magni plagar at draga haru úr í klappjaktini. Vónandi yvirlivir hesin haruungin tó komandi jakt og nær at blanda síni Streymnesgen við lokalu harunum í 2022.
text: #000004
text: Magni og Niels Gunnar mettu haruungan verða so lítlan, at ikki var ráðiligt at seta kips í oyra ella at onkursvegna marka ungan. Tíverri merkir hetta samstundis, at okur neyvan fáa at vita hvussu lagnan verður hjá hesum haruunga, og tí mugu okur bara vóna, at hann megnar at halda seg á lívi gjøgnum komandi vetur og harujakt. Tað eydnaðist heldur ikki at staðfesta kyn á unganum.
text: #000005
text: Síðan tað var Knút Jakobsen, ið fangaði fittan haruungan til okum, hava okur valgt at kalla ungan fyri Lítla Knút.
text: #000006